EkBass/fiwiki-20250220-pages-articles huggingface dataset:
Inkeroisten junaonnettomuus

Inkeroisten junaonnettomuus tapahtui 21. heinäkuuta 1905 kun Inkeroisten rautatieasemalta lähtenyt hiekkavaunuja työntänyt juna törmäsi Kotkasta päin tulleeseen työjuna n:o 164:ään noin kilometrin päässä Inkeroisten asemalta Tavastilaan päin. Onnettomuudessa kuoli neljä henkilöä ja loukkaantui lähes 30 henkilöä.Suuri rautatieonnettomuus. Neljä henkeä kuollut, lähes 30 haavoittunut, Koitar, 22.07.1905, nro 80, s. 3, Kansalliskirjaston digitaaliset aineistot. Viitattu 18.08.2024 Hiekkavaunuja edellä työntänyt hiekkajuna lähti Inkeroisten asemalta kello 14 aikaan viiden kilometrin päässä olleelle hiekkakuopalle. Kotkasta päin tullut työjuna oli paluumatkalla ratapölkkyjen viennistä. Yhteentörmäyksessä työjunan veturi kääntyi radalla poikittain ja neljä junan vaunua rikkoutui. Inkeroisista päin tulleen junan kolme vaunua nousivat toistensa päälle ja useita vaunuja rikkoutui. Työjunan veturinkuljettaja kuoli jäätyään puristuksiin veturin ja vaunujen väliin, lämmittäjä selvisi pienillä vammoilla. Hiekkajunassa olleista kuoli kolme työmiestä jäätyään vaunujen väliin tai alle. Kummassakin junassa oli noin 25 henkilöä, joista kuusi sai vakavampia ja 20 lievempiä vammoja. Kouvolasta tuli paikalle kaksi lääkäriä, jotka antoivat loukkaantuneille ensiavun ja loukkaantuneet kuljetettiin sitten ylimääräisellä junalla Kouvolan sairashuoneelle. Onnettomuuden oikeuskäsittely alkoi 1. syyskuuta 1905 Inkeroisten ja Sippolan pitäjäin välikäräjillä, vastaajana oli Tavastilassa onnettomuuden aikana v.t. asemapäällikkönä toiminut Yrjö Harlin. Vuonna 1866 syntynyt Harlin ampui itsensä revolverilla 12. syyskuuta 1905 asunnossaan Tavastilassa käytyään liikennetarkastaja Granfeltin luona Mikkelissä. Harlin oli palvellut harjoittajaupseerina eri reservikomppanioissa kunnes tuli vuonna 1900 rautateiden palvelukseen toimien sähköttäjänä Haapamäen rautatieasemalla ja vuodesta 1904 Tavastilassa asemapäällikkönä.Junain yhteentörmäys Inkeroisissa, Wiipuri, 02.09.1905, nro 70 (2-päiv. painos), s. 4, Kansalliskirjaston digitaaliset aineistot. Viitattu 18.08.2024Itsemurhia, Keski-Savo, 16.09.1905, nro 104, s. 3, Kansalliskirjaston digitaaliset aineistot. Viitattu 18.08.2024 Harlin haettiin kuoltuaan konkurssiin maksamattomien velkojen takia.Konkurssi- ja velkomisasioita, Suomalainen Wirallinen Lehti, 22.12.1905, nro 292, s. 3, Kansalliskirjaston digitaaliset aineistot. Viitattu 18.08.2024 == Lähteet == Luokka:Sippola Luokka:Junaonnettomuudet Suomessa Luokka:Vuoden 1905 onnettomuudet Luokka:1900-vuosikymmenen junaonnettomuudet Luokka:1900-vuosikymmenen onnettomuudet Suomessa
Stephy Mavididi

Stephy Alvaro Mavididi (s. 31. toukokuuta 1998 Derby) on englantilainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Leicester Cityä. Mavididi siirtyi Southend Unitedin junioreista Arsenaliin vuonna 2011. Hän pelasi Arsenalissa vain juniori- ja reservijoukkueissa. Hän siirtyi tammikuussa 2017 lainalle ykkösliigan Charltoniin ja pelasi seuraavan kauden mestaruussarjan Prestonissa ja uudelleen ykkösliigan Charltonissa. Hän siirtyi elokuussa 2018 Arsenalista italialaisseura Juventukseen, jonka edustusjoukkueessa hän pelasi vain yhden Serie A -ottelun huhtikuussa 2019. Kauden 2019–2020 hän oli lainalla ranskalaisseura Dijonissa, jossa hän pelasi 24 Ligue 1 -ottelua ja teki niissä viisi maalia. Neljässä Ranskan cupin ottelussaan hän teki kolme maalia. Mavididi siirtyi kesällä 2020 ranskalaisseura Montpellieriin. Hän pelasi kolmen kauden aikana 91 Ligue 1 -ottelua ja teki niissä 21 maalia. Kesällä 2023 hän siirtyi Englannin mestaruussarjassa pelaavaan Leicester Cityyn. Hän pelasi kaudella 2023–2024 joukkueensa kaikki 46 sarjaottelua, joista 42 ottelua avauskokoonpanossa, ja teki niissä 12 maalia. Kauden ainoassa FA Cupin ottelussaan hän teki maalin Chelseaa vastaan. Hän jatkaa kaudella 2024–2025 Valioliigaan nousseessa Leicesterissä. Mavididi on pelannut Englannin nuorisomaajoukkueissa alle 17-vuotiaista alle 20-vuotiaisiin yhteensä 18 ottelua, joissa hän on tehnyt kuusi maalia. Vuonna 2015 hän pelasi neljä ottelua alle 17-vuotiaiden Euroopan-mestaruuskilpailuissa ja kolme ottelua saman ikäluokan maailmanmestaruuskilpailuissa. == Lähteet == Luokka:Englantilaiset jalkapalloilijat Luokka:Vuonna 1998 syntyneet Luokka:Elävät henkilöt
Alandia Cup

Alandia Cup on vuodesta 1978 alkaen Maarianhaminassa järjestetty jalkapalloturnaus 11-vuotiaille pelaajille. Turnaukseen on osallistunut joukkueita Suomen lisäksi myös esimerkiksi Ruotsista ja Virosta.Alandia Cup: Iloista pelaamista ja yhdessäoloa Vuoden 2024 turnaukseen osallistui ennätykselliset 126 joukkuetta.​Alandia Cup tuomassa väriä katsomoon sunnuntain cupin ottelussa IFK Mariehamn – KuPS == VoittajatTurnausinfo == === Pojat === *1978 IFK Mariehamn *1979 Reipas, Lahti *1980 BP, Tukholma *1981 HJK, Helsinki *1982 BP, Tukholma *1983 BP, Tukholma *1984 HJK, Helsinki *1985 Honka, Espoo *1986 VaNL, Valkeakoski *1987 HJK, Helsinki *1988 JPK, Helsinki *1989 HJK, Helsinki *1990 KaaNa, Kaarina *1991 Dynamo Moskva *1992 LoPa, Lohja *1993 FC Kasiysi, Espoo *1994 IFK Mariehamn *1995 FC Staines Town Juniors, Englanti *1996 FC Staines Town Juniors, Englanti *1997 HJK, Helsinki *1998 Steve Beeks Soccer School FC, Englanti *1999 Steve Beeks Soccer School FC, Englanti *2000 HJK, Helsinki *2001 Pohjois-Espoon Ponsi, Espoo *2002 Steve Beeks Soccer School FC, Englanti *2003 Steve Beeks Soccer School FC, Englanti *2004 HJK, Helsinki *2005 Steve Beeks Soccer School FC, Englanti *2006 FF Jaro, Pietarsaari *2007 FC Futura, Porvoo *2008 Operi Jalgpallikool, Viro *2009 TPV, Tampere *2010 TPV, Tampere *2011 Steve Beeks Soccer School, Englanti *2012 Tuusulan Palloseura *2013 Tuusulan Palloseura *2014 FC Honka Barca mustat, Espoo *2015 NuPS, Nummela *2016 FC Viikingit punainen, Helsinki *2017 NuPS, Nummela *2018 Sollentuna FK Tegel, Tukholma *2019 HYPS Ricing Force 1, Hyvinkää *2020 Turnausta ei järjestetty Covid-19 johdosta *2021 TPV, Tampere *2022 Halliford Colts, Englanti (vuonna 2011 syntyneet) *2022 LoPa, Lohja (vuonna 2010 syntyneet) *2023 Pohjois-Espoon Ponsi, Espoo *2024 IFK Lidingö FK, Tukholma === Tytöt === *2001 IFK Mariehamn *2002 Tyresö FF, Tukholma *2003 HJK/Laajasalo, Helsinki *2004 IFK Mariehamn *2005 Bagarmossens BK, Tukholma *2007 FC HIK, Hanko *2008 Hammarby IF, Tukholma *2009 FC Futura, Porvoo *2010 Korson Palloseura, Vantaa *2011 Hyvinkään Palloseura *2012 Nummelan Palloseura *2013 Ilves Keltainen, Tampere *2014 Huddinge IF, Ruotsi *2015 JäPS, Järvenpää *2016 JyPK, Jyväskylä *2017 EPS, Espoo *2018 PPJ, Helsinki *2019 EPS punainen, Espoo *2020 Turnausta ei järjestetty Covid-19 johdosta *2021 FC Nokia, Nokia *2022 SalPa, Salo (vuonna 2011 syntyneet) *2022 NuPS, Nummela (vuonna 2010 syntyneet) *2023 Jomala IK, Ahvenanmaa *2024 HooGee/GrIFK YJ, Espoo/Kauniainen == Lähteet == == Aiheesta muualla == *Turnauksen kotisivut Luokka:Suomen jalkapallokilpailut Luokka:Maarianhaminan urheilu
Kristian Castrén

Kristian ”Cristian” Ericsson Castrén (7. tammikuuta 1779 Pudasjärvi – 12. maaliskuuta 1825 Rovaniemi) oli valistushenkinen pappi, joka toimi Rovaniemen kirkkoherrana. Castrénin vanhemmat olivat Kemissä vaikuttanut kirkkoherra Eric Castrén (1732–1787), ja Catarina Elisabet Keckman (1841–1784), hänen puolisonsa oli Susanna Sofia Fellman, Kristianilla ja Susannalla oli peräti kolmetoista yhteistä lasta; Erik Kristian Castrén; Esaias Castrén; Mathias Alric Castrén; Esajas Castrén; Jakob Albert Castrén; Matias Aleksanteri Castrén; Katarina Elisabet Castrén; Brukspatron Johan Abram Castrén; Isak August Castrén; Zacharias Henric Castrén; Nils Zachris Christiansson Castrén; Samuel Castrén. Lapsista Matias Aleksanteri Castrén, toimi suomalaisena kieltentutkijana ja etnografina. Kristian valmistui Oulun triviaalikoulusta (1793). Kristian pääsi ylioppilaaksi 29. syyskuuta 1796, kristian oli pohjalaisen osakunnan jäsen 1796, hän valmistui Filosofian maisteriksi 1802. tämän jälkeen Kristian toimi Tervolan kappalaisena 1812 ja vihittiin Rovaniemen kirkkoherraksi vuonna 1822. Kristian Castrén kuoli vuonna 1825 Rovaniemellä, ja hänet on haudattu Rovaniemen I hautausmaalle. == Lähteet == Luokka:Suomen evankelis-luterilaisen kirkon papit Luokka:Vuonna 1779 syntyneet Luokka:Vuonna 1825 kuolleet
James Justin

James Michael Justin (s. 23. helmikuuta 1998 Luton) on englantilainen jalkapalloilija, pelipaikaltaan laitapuolustaja. Hän edustaa Englannin Valioliigassa pelaavaa Leicester Cityä. Justin on Luton Townin kasvatti. Hän nousi kakkosliigassa pelaavaan edustusjoukkueeseen toukokuussa 2016. Seuraavalla kaudella hän kuului jo vakiokokoonpanoon. Kaudella 2018–2019 Luton pelasi ykkösliigassa, jossa Justinille kertyi 43 ottelua ja niissä kolme maalia. Justin siirtyi kesällä 2019 valioliigajoukkue Leicester Cityyn. Ensimmäisellä valioliigakaudellaan hän pelasi 13 ottelua ja toisella 23 ottelua, kunnes helmikuussa 2021 tullut nivelsidevamma pakotti hänet sairauslomalle. Hän teki maalin syyskuussa 2020 kotiottelussa Burnleyä ja helmikuussa 2021 vierasottelussa Fulhamia vastaan. Leicesterin vuonna 2021 voittamassa FA Cupissa hän ehti ennen loukkaantumistaan pelata kaksi ottelua ja tehdä yhden maalin. Hän pelasi Eurooppa-liigan alkulohkossa kuusi ottelua. Justin palasi kentille tammikuussa 2022 ja pelasi kauden loppupuolella 13 valioliigaottelua ja viisi ottelua Konferenssiliigassa, jossa Leicester eteni välieriin saakka. Kaudella 2022–2023 hän pelasi avauskokoonpanossa 14 valioliigaottelua, kunnes marraskuussa tullut akillesjännevamma pakotti hänet loppukaudeksi pois peleistä. Kaudella 2023–2024 hän pelasi mestaruussarjassa 39 ottelua ja teki niissä kaksi maalia. Hän jatkaa kaudella 2024–2025 Valioliigaan palanneessa Leicesterissä. Justin pelasi Englannin alle 20- ja alle 21-vuotiaiden maajoukkueissa. Hän pelasi Englannin A-maajoukkueessa kesäkuussa 2022 avausjakson Kansojen liigan ottelussa Unkaria vastaan. == Lähteet == Luokka:Englantilaiset jalkapalloilijat Luokka:Vuonna 1998 syntyneet Luokka:Elävät henkilöt
R-happo

R-happo (C10H8S2O7) eli 2-naftoli-3,6-disulfonihappo tai 3-hydroksinaftaleeni-2,7-disulfonihappo on sulfonihappoihin ja fenolijohdannaisiin kuuluva aromaattinen orgaaninen yhdiste. Yhdistettä käytetään muiden yhdisteiden valmistukseen. == Ominaisuudet, valmistus ja käyttö == Huoneenlämpötilassa R-happo on valkoista kiteistä ainetta, joka absorboi kosteutta ja vetistyy. Yhdiste liukenee hyvin veteen ja liukenee myös etanoliin ja vähäisessä määrin dietyylieetteriin. R-happo reagoi elektrofiilisella aromaattisella substituutiolla 1-asemassa olevaan hiileen.Gerald Booth: "Naphthalene Derivatives", teoksessa Ullmann's Encyclopedia of Industrial Chemistry, John Wiley & Sons, New York, 2000. R-happoa valmistetaan sulfonoimalla 2-naftolia rikkihapolla. Reaktiolämpötilaa nostetaan hitaasti 60 °C:sta 120 °C:een. Reaktiossa muodostuu myös 6-hydroksinaftaleeni-2-sulfonihappoa ja R-hapon isomeeria G-happoa. G-happoa muodostuu vähemmän, kun reaktiolämpötila on korkea. Näiden yhdisteiden suolojen liukoisuusominaisuudet ovat erilaiset, mihin perustuvat niiden erottaminen ja puhdistaminen. R-happoa käytetään useiden atsovärien valmistamiseen. Siitä saadaan myös muita väriaineiden valmistamiseen käytettäviä kemikaaleja, kuten 2-aminonaftaleeni-3,6-disulfonihappoa (amino-R- happo), nitroso-R-happoa tai 2,3-dihydroksinaftaleeni-6-sulfonihappoa. Myös yhdisteen natrium- tai alumiinisuoloilla on käyttöä. == Lähteet == Luokka:Sulfonihapot
Festival du nouveau cinéma

The Festival du nouveau cinéma () on Montrealissa vuosittain järjestettävä elokuvafestivaali, joka järjestettiin ensimmäisen kerran vuonna 1971. Festivaali on Kanadan vanhin kansainvälinen elokuvafestivaali. Aiemmin se tunnettiin nimellä the Montreal Festival of New Cinema and New Media. Festivaalin tehtävänä on tukea nousevia elokuvantekijöitä edistämällä heidän omaperäistä ja monipuolista ääntään sekä esitellä nykyelokuvan suuria elokuvateoksia. Vuosikymmenten ajan festivaali on edistänyt lukemattomien itsenäisten elokuvateosten menestystä sekä paikallisilta että kansainvälisiltä taiteilijoilta, jotka nykyään nauttivat maailmanlaajuista suosiota, kuten Jim Jarmusch, Abbas Kiarostami, Spike Lee , Wim Wenders, Raymond Depardon, Jane Campion, Pedro Almodóvar, Wong Kar-Wai, Peter Greenaway, Chantal Akerman,Marguerite Duras. == Lähteet == == Aiheesta muualla == * Virallinen sivusto Luokka:Elokuvajuhlat Luokka:Kanadan elokuva Elokuvajuhlat Luokka:Kanadan tapahtumat
Eduardo Astengo

Eduardo Astengo (15. elokuuta 1905 Lima, Peru – 3. joulukuuta 1969) oli perulainen jalkapalloilija, pelipaikaltaan keskikenttäpelaaja. Astengo edusti koko ammattilaisuransa Universitariota vuodet 1929–1932. Hän voitti joukkueen kanssa kahdesti Perun Primera Divisiónin kausilla 1928–1929 ja 1933–1934. Hän debytoi Perun A-maajoukkueessa heinäkuussa 1930. Hän pelasi kolme ottelua Copa Américassa 1929 ja yhden ottelun vuoden 1930 maailmanmestaruuskilpailuissa. == Lähteet == Luokka:Perulaiset jalkapalloilijat Luokka:Vuonna 1905 syntyneet Luokka:Vuonna 1969 kuolleet
Carlos Cillóniz

Carlos Cillóniz (1. heinäkuuta 1910 Ica, Peru – 24. lokakuuta 1972) oli perulainen jalkapalloilija, pelipaikaltaan keskushyökkääjä. Cillóniz edusti koko ammattilaisuransa Universitariota vuodet 1929–1935. Hän voitti joukkueen kanssa kahdesti Perun Primera Divisiónin kausilla 1928–1929 ja 1933–1934. Hän pelasi Perun maajoukkueessa vuoden 1930 maailmanmestaruuskilpailuissa. == Lähteet == Luokka:Perulaiset jalkapalloilijat Luokka:Vuonna 1910 syntyneet Luokka:Vuonna 1972 kuolleet
Will Smallbone

William Anthony Patrick Smallbone (s. 21. helmikuuta 2000 Basingstoke, Englanti) on irlantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa kasvattajaseuraansa Southamptonia. Hän on pelannut Irlannin A-maajoukkueessa vuodesta 2023. Smallbone liittyi Southamptonin junioreihin vuonna 2008. Hän pelasi edustusjoukkueessa ensimmäisen FA Cupin ottelunsa tammikuussa 2020 Huddersfield Townia vastaan ja teki ensimmäisen joukkueensa kahdesta maalista. Hän pelasi ensimmäiset valioliigaottelunsa helmikuussa 2020. Kaikkiaan hän pelasi avauskaudellaan yhdeksän valioliigaottelua, seuraavalla kaudella kolme ja kaudella 2021–2022 neljä. Kaudella 2022–2023 hän pelasi lainalla Stoke Cityssä mestaruussarjassa 43 ottelua ja teki niissä kolme maalia. Kaudella 2023–2024 hän pelasi Southamptonin joukkueessa 43 mestaruussarjaottelua ja teki niissä kuusi maalia. Nousukarsinnassa hän pelasi täydet minuutit kaikissa kolmessa ottelussa ja teki välierien jälkimmäisessä osassa maalin West Bromwich Albionia vastaan. Kaudella 2024–2025 hän pelaa Southamptonissa Valioliigaa. Smallbone on pelannut Irlannin alle 18-, alle 19- ja alle 21-vuotiaiden maajoukkueissa. Hän pelasi Irlannin A-maajoukkueessa ensimmäisen kerran maaliskuussa 2023 ystävyysottelussa Latviaa vastaan. Hän on pelannut heinäkuun 2024 loppuun mennessä yhdeksän A-maaottelua, joissa hän on ollut seitsemän kertaa avauskokoonpanossa. Otteluista neljä on kuulunut EM-karsintaan. == Lähteet == Luokka:Englantilaiset jalkapalloilijat Luokka:Vuonna 2000 syntyneet Luokka:Elävät henkilöt
Katalonian ralli 1997

Katalonian ralli 1997 (viralliselta nimeltään 33. Rallye Catalunya - Costa Brava - Rallye de España) oli rallin maailmanmestaruussarjan kilpailu kaudella 1997. Kilpailu järjestettiin 13.-16\. huhtikuuta 1997. Kilpailu oli kauden viides ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Tommi Mäkinen Seppo Harjanne Mitsubishi Lancer Evo IV 4:08.46 0.0 2\. Piero Liatti Fabrizia Pons Subaru Impreza WRC97 4:08.53 +0.07 3\. Gilles Panizzi Hervé Panizzi Peugeot 306 Maxi 4:11.55 +3.09 4\. Colin McRae Nicky Grist Subaru Impreza WRC97 4:12.20 +3.34 5\. Angelo Medeghini Barbara Medeghini-Capoferri Subaru Impreza 555 4:13.51 +5.05 6\. Rui Madeira Nuno Rodrigues da Silva Subaru Impreza 555 4:15.12 +6.26 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskokeet kartalla Luokka:MM- rallikausi 1997 Luokka:Katalonian ralli
Katalonian ralli 1996

Katalonian ralli 1996 (viralliselta nimeltään 32. Rallye Catalunya - Costa Brava - Rallye de España) oli rallin maailmanmestaruussarjan kilpailu kaudella 1996. Kilpailu järjestettiin 4.-6\. marraskuuta 1996. Kilpailu oli kauden viimeinen ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Colin McRae Derek Ringer Subaru Impreza 555 4:14.20 0.0 2\. Piero Liatti Fabrizia Pons Subaru Impreza 555 4:14.27 +0.07 3\. Bruno Thiry Stéphane Prévot Ford Escort RS Cosworth 4:15.38 +1.18 4\. Freddy Loix Sven Smeets Toyota Celica GT-Four (ST205) 4:15.55 +1.35 5\. Tommi Mäkinen Juha Repo Mitsubishi Lancer Evo III 4:16.12 +1.52 6\. Patrick Bernardini Dominique Savignoni Ford Escort RS Cosworth 4:17.30 +3.10 7\. Kenneth Eriksson Staffan Parmander Subaru Impreza 555 4:18.01 +3.41 8\. Oriol Gómez Marc Martí Renault Megane 4:18.22 +4.02 9\. Rui Madeira Nuno Rodrigues da Silva Toyota Celica GT-Four (ST205) 4:19.19 +4.59 10\. Angelo Medeghini Barbara Medeghini-Capoferri Subaru Impreza 555 4:21.58 +7.38 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskokeet kartalla Luokka:MM- rallikausi 1996 Luokka:Katalonian ralli
Muhammad (suura)

Muhammad (, ) on Koraanin 47. suura ja luokitellaan medinalaiseksi. Se sisältää 38 jaetta.Hämeen-Anttila 1997, s. 159Koraani, 1942; Koraani 1995 == Sisältö == Suura käsittelee uskovien ja uskottomien välistä eroa, kehottaa taistelemaan uskottomia vastaan, esittää varoituksia ja kehottaa tottelemaan profeettaa. Suura sisältää väljästi toisiinsa liittyvän kokoelman sodankäyntiä koskevia katkelmia. === Muhammed === Suurassa esiintyy sana "Muhammed", jonka yleensä katsotaan tarkoittavan profeetta Muhammedia. Sana Muhammed esiintyy Koraanissa vain neljä kertaa. Suurassa 47 se esiintyy jakeessa 2: > ”Mutta jotka tekevät hyvää ja uskovat sen, mitä Muhammedille on ilmoitettu, > joka on heidän Herraltaan saatu totuus, heidän pahat tekonsa Hän pyyhkii > pois ja parantaa heidän asemansa.” Pahojen tekojen pyyhkiminen pois on kristillinen ajatus syntien anteeksi saamisesta. Islamissa pahoja tekoja ei pyyhitä pois vaan ne tasapainotetaan hyvillä teoilla. Viimeisellä tuomiolla teot punnitaan, ja vaaka näyttää kunkin tuomitun kohtalon. Koska jae heijastaa kristillistä ajatusmaailmaa, kirkkohistorioitsija Karl-Heiz Ohlig katsoo, että sana Muhammed ei tässä vielä tarkoita profeetta Muhammedia, vaan on Jeesukseen viittaava gerundiivi "ylistetty". Ohlig 2013, s. 280–281 == Lähteet == * * * * === Viitteet === Luokka:Suurat
Hangaskylä

Hangaskylä on Kauhajoella sijaitseva kylä. Hangaskylä sijaitsee noin 20 kilometrin päässä Kauhajoen keskustasta luoteeseen, lähellä Teuvan ja Kurikan rajaa. Hangaskylä on maatalousvaltaista aluetta, jonne asutus on alkanut muodostua 1800-luvulla. Parhaimmillaan kylässä on ollut noin 400 asukasta sotien jälkeen. Kylällä toimineet kauppa ja koulu on lakkautettu jo 1970-luvulla ja nykyisin Hangaskylää lähinnä sijaitseva koulu on Kainastolla. Kylällä toimii vuonna 1912 perustettu Hangaskylän Kipinä ry.Hangaskylä == Lähteet == Luokka:Kauhajoen kylät
Kiltin tytön murhaopas (televisiosarja)

Kiltin tytön murhaopas () on brittiläinen nuorille suunnattu rikosdraamasarja, joka perustuu Holly Jacksonin samannimiseen kirjasarjaan. Televisiosarjan ensimmäinen tuotantokausi julkaistiin vuonna 2024. Kuusi jaksoa kattava kausi pohjautuu kirjasarjan ensimmäiseen osaan. Vuoden 2024 lopussa kirjailija ilmoitti, että toinen tuotantokausi julkaistaan vuonna 2025 ja se perustuu kirjasarjan toiseen kirjaan. == Näyttelijät == == Lähteet == == Aiheesta muualla == * Luokka:2020-luvun brittiläiset draamasarjat Luokka:2020-luvun nuortendraamasarjat Luokka:2020-luvun brittiläiset rikossarjat Luokka:Romaaneihin perustuvat televisiosarjat
Akropolis-ralli 1996

Akropolis-ralli 1996 (viralliselta nimeltään 43. Acropolis Rally) oli rallin maailmanmestaruussarjan kilpailu kaudella 1996. Kilpailu järjestettiin 2.-4\. kesäkuuta 1996. Kilpailu oli kauden neljäs ja erikoiskokeiden yhteispituus oli (suunniteltu pituus oli ). == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Colin McRae Derek Ringer Subaru Impreza 555 5:33.12 0.0 2\. Tommi Mäkinen Seppo Harjanne Mitsubishi Lancer Evo III 5:34.02 +0.50 3\. Carlos Sainz Luis Moya Ford Escort RS Cosworth 5:36.33 +3.21 4\. Piero Liatti Fabrizia Pons Subaru Impreza 555 5:38.02 +4.50 5\. Kenneth Eriksson Staffan Parmander Subaru Impreza 555 5:40.17 +7.05 6\. Bruno Thiry Stéphane Prévot Ford Escort RS Cosworth 5:42.48 +9.36 7\. Freddy Loix Sven Smeets Toyota Celica GT-Four (ST205) 5:43.13 +10.01 8\. Gilberto Pianezzola Loris Roggia Toyota Celica GT-Four (ST205) 5:48.46 +15.34 9\. Patrick Bernardini Bernard Occelli Ford Escort RS Cosworth 5:54.33 +21.21 10\. Jean- Pierre Richelmi Thierry Barjou Toyota Celica Turbo 4WD (ST185) 5:58.36 +25.24 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskokeet kartalla Luokka:MM-rallikausi 1996 Luokka:Akropolis-ralli
Al-Fath

pienoiskuva|Iranin Nishapurissa sijaitsevan rakennuksen seinässä lainataan Voiton suuran jaetta 10: "Jumalan käsi on heidän kättensä päällä". Al-Fath (, ) on Koraanin 48. suura ja luokitellaan medinalaiseksi. Se sisältää 29 jaetta.Hämeen-Anttila 1997, s. 160–161Koraani, 1942; Koraani 1995 Jaakko Hämeen-Anttilan mukaan suura liittyy Hudaibijan sopimuksen (v. 628) jälkeiseen tilanteeseen. Suura rakentuu Richard Bellin kuvailemista katkelmista, jotka päättyvät johtopäätöslauseisiin, kuten ”Hän on Kaikkivaltias”, ”Jumala on Kaikkitietävä”, ”Jumala on riittävä todistaja”. Saman aiheiset katkelmat on pantu peräkkäin siten, että kokonaisuudesta tulisi mahdollisimman sidosteinen. == Sisältö == Suura kertoo, että Jumala on antanut voiton uskoville, jotka tekevät sopimuksen Jumalan kanssa. Suura käsittelee myös taistelemista ja voitonjakoa. === Maininta Muhammedista === Suura 48 kuuluu kirkkohistorioitsija Karl-Heiz Ohligin mukaan Koraanin nuorimpaan kerrostumaan. Siinä käytetty ilmaisu, jonka mukaan lähettilään seuraajat ovat ”ankaria uskottomille mutta armeliaita toisilleen”, yleistyy vasta al-Walidin hallintokaudella 700-luvun alussa. Teksti sisältää Koraanin ainoat viittaukset Mekkaan sekä arabeihin (al-’a’arab). Suomennoksissa jälkimmäiset kääntyvät beduiineiksi tai erämaan asukkaiksi. Sana Muhammed esiintyy Koraanissa vain neljässä kohdassa. Yksi niistä on jakeessa 48:29: > ”Muhammed on Jumalan lähettiläs, ja ne, jotka ovat hänen kanssaan, ovat > kovia uskottomille, mutta laupiaita toisiaan kohtaan.” Jae 29 muodostaa erillisen kokonaisuuden, minkä takia Ohlig pitää sitä myöhempänä lisäyksenä. Sen sävy on kristillinen; siinä mainitaan Toora ja evankeliumi ja esitetään Matteuksen evankeliumin kylväjävertaus.Ohlig, 2013, s. 279 Ohlig katsoo, että sana Muhammed on tässä verbin partisiippimuoto (ylistetty, siunattu tai valittu), ja tarkoittaa Jeesusta.Ohlig 2013, s. 278–280 Nevo ja Koren arvelevat, että sana voisi myös olla erisnimi Muhammed, koska suura vaikuttaa ajallisesti myöhäiseltä.Nevo & Koren, 2003, s. 265–267 Ilmaisu "Muhammed on Jumalan lähettiläs" voidaan lukea käännöksenä psalmin 118 säkeestä "Siunattu (=Muhammed) hän, joka tulee Herran nimeen (eli on Jumalan lähettiläs)". == Lähteet == * * * * * * === Viitteet === Luokka:Suurat
Na’vin kieli

Na’vi (omakielinen nimi: Lìʼfya leNaʼvi) on Avatar-elokuvissa käytetty keinotekoinen kieli, jota Pandoran alkuasukkaat na’vit puhuvat. Kielen on kehittänyt yleisen kielitieteen professori Paul Frommer vuonna 2005. Frommer on sanonut, että Avatarin ohjaja James Cameron halusi kielen kuullostavan miellyttävältä ja yleisöä puoleensa vetävältä. Kehitystyö kesti nelisen vuotta ja Frommer sanoi vuonna 2009, että aikoo jatkaa kielen kehittämistä myös elokuvan ensi-illan jälkeen. Kielelle yritettiin saada ISO 639-3 -tunnusta (nvi) vuonna 2011, mutta SIL International kieltäytyi rekisteröimästä tätä. Alkujaan na’vin sanasto oli kooltaan vain noin 1500, mutta määrä on kasvanut tasaiseen tahtiin fanien kehitettyjä uusi sanoja uusille konsepteille. Kielelle on myös myöhemmin oma kirjallinen muoto. == Fonologia == === Konsonantit === Labiaali Alveolaari Palataali Velaari Glottaali Nasaaali m n ŋ Ejektiivi p’ t’ k’ Klusiili p t k ʔ Affrikaatta t͡s Frikatiivi v z h Lateraali l Tremulantti r Approksimantti w j Lähde: === Vokaalit === Etinen Takainen Suppea i u ~ ʊ Lähes suppea ɪ Puolisuppea o Puoliavoin ɛ Avoin æ a Lähde: == Opiskelu == Ensimmäistä elokuvaa kuvatessa näyttelijät opiskelivat kieltä yhdessä ja naispääosaa esittävä Zoe Saldaña myönsi, ettei ole hyvä kielissä. Vuonna 2020 perustettu yhdistys nimeltä Kelutral pyrkii levittämään ja edistämään na’vin kielen käyttöä fanien keskuudessa. == Lähteet == Luokka:Keinotekoiset kielet Luokka:Avatar (elokuvasarja)
Akropolis-ralli 1997

Akropolis-ralli 1997 (viralliselta nimeltään 44. Acropolis Rally) oli rallin maailmanmestaruussarjan kilpailu kaudella 1997. Kilpailu järjestettiin 7.-10\. kesäkuuta 1997. Kilpailu oli kauden kahdeksas ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Carlos Sainz Luis Moya Ford Escort WRC 4:56.24 0.0 2\. Juha Kankkunen Juha Repo Ford Escort WRC 4:56.41 +0.17 3\. Tommi Mäkinen Seppo Harjanne Mitsubishi Lancer Evo IV 5:01.27 +5.03 4\. Richard Burns Robert Reid Mitsubishi Carisma GT 5:01.31 +5.07 5\. Thomas Rådström Denis Giraudet Toyota Celica GT-Four (ST205) 5:04.11 +7.47 6\. Uwe Nittel Christina Thörner Mitsubishi Lancer Evo III 5:06.26 +10.02 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskokeet kartalla Luokka:MM-rallikausi 1997 Luokka:Akropolis-ralli
Anand (elokuva)

Anand (; ) on vuonna 1971 ensi-iltansa saanut intialainen hindinkielinen draamaelokuva, jonka on ohjannut Hrishikesh Mukherjee. Pääosia näyttelevät Rajesh Khanna, Amitabh Bachchan ja Sumita Sanyal. Elokuva voitti useita palkintoja, mukaan lukien parhaan hindinkielisen elokuvan National Film Awards -palkinto ja parhaan elokuvan Filmfare Awards -palkinto. Siitä on muodostunut kulttiklassikko. == Juoni == Tarina parantumattomasti sairaasta miehestä, joka haluaa elää täysillä ennen kuin väistämätön tapahtuu, parhaan ystävänsä kertomana. == Näyttelijät == == Soundtrack == == Palkinnot == * Bengal Film Journalists’ Association Awards ** Paras miespääosa (hindi) – Rajesh Khanna * Filmfare Awards ** Paras elokuva – Hrishikesh Mukherjee, N. C. Sippy ** Paras miespääosa – Rajesh Khanna ** Paras miessivuosa – Amitabh Bachchan ** Paras tarina – Hrishikesh Mukherjee ** Paras leikkaus – Hrishikesh Mukherjee ** Paras dialogi – Gulzar * National Film Awards ** Paras hindinkielinen elokuva – Hrishikesh Mukherjee, N. C. Sippy == Lähteet == == Aiheesta muualla == * * Luokka:Vuoden 1971 intialaiset elokuvat Luokka:Intialaiset draamaelokuvat Luokka:Hindinkieliset elokuvat
Moussages

Moussages () on kunta Ranskan keskiosassa Cantalin departementissa Auvergne- Rhône-Alpesin alueella. Se sijaitsee noin 15 kilometriä Mauriacin kaupungista itään. Saint-Barthélémyn kirkko rakennettiin 1100-luvulla, ja sitä uusittiin 1200- ja 1400-luvuilla. Vain kirkon apsis on alkuperäinen, ja se luokiteltiin historialliseksi muistomerkiksi vuonna 1927. Loput rakennuksesta kellotornia lukuun ottamatta luokiteltiin vuonna 1935. Kirkossa on romaanisen 1100-luvulta peräisin oleva maestà Notre-Dame de Claviers. Se on peräisin läheisestä Jalhacin kappelista, josta se siirrettiin seurakuntakirkkoon. Jalhacin kappelissa on kopio tästä teoksesta. Jalhacin kappeli on peräisin 1100-luvulta ja se toimi alun perin linnakappelina. 1800-luvulla erakko François Lesmaries kunnosti kappelin, ja siitä tuli pyhiinvaelluspaikka. ==Lähteet== ==Aiheesta muualla== Luokka:Cantalin kunnat
Leitis in Waiting

Leitis in Waiting on tongalainen vuonna 2018 dokumenttielokuva, joka keskittyy fakaleitī-nimiseen transsukupuoliseen ryhmään. Elokuvan kesto on 72 minuuttia ja sen ovat ohjanneet Dean Hamer, Joe Wilson, Hinaleimoana Wong-Kalu. Wong- Kalu on myös käsikirjoittanut elokuvan. Elokuvan tuotannossa ovat auttaneet PBS ja Pacific Islanders in Communications. Elokuvan pääosassa on Joey Joleen Mataele, joka edustaa fakaleitī-yhteisöä ja mentoroi muita yhteisönsä jäseniä ja etenkin sellaisia nuoria, jotka on ajettu kodeistaan sukupuoli- identiteettinsä takia. == Lähteet == Luokka:Seksuaali- ja sukupuolivähemmistöjen oikeudet Tongassa Luokka:Vuoden 2018 dokumenttielokuvat Luokka:Elokuvat seksuaali- ja sukupuolivähemmistöistä
Järvikylä (Kauhajoki)

Järvikylä on Kauhajoella sijaitseva kylä, joka sijaitsee noin 15 kilometrin päässä Kauhajoen keskustasta pohjoiseen. Alueelle alkoi syntyä asutusta 1760-luvulta alkaen. Sitä ennen alue oli tunnettu Ohmerojärvestä, jossa satakuntalaiset torpparit kävivät kalastamassa 1600-luvulta alkaen. Asutuksen vakiinnuttua viljelysmaan tarve kasvoi ja Ohmerojärvi kuivattiin vuosien 1929-1930 aikana. Järven kuivattamista oli kylässä yritetty jo 1800-luvun alkupuolella.Järvikylä Kylässä toimi vuodesta 1930 alkaen oma koulu, joka lakkautettiin vuonna 1972 lapsimäärän vähentymisen vuoksi.Kauhajoen historiaa == Lähteet == Luokka:Kauhajoen kylät
Trikloorietaani

Trikloorietaani (C2H3Cl3) voi tarkoittaa jompaakumpaa kahdesta isomeerisesta klooratusta hiilivedystä: * 1,1,1-trikloorietaani eli metyylikloroformi tai alfa-trikloorietaani. (CCl3CH3) * 1,1,2-trikloorietaani eli vinyylitrikloridi tai beta-trikloorietaani. (CHCl2CH2Cl) Myös trikloorietyleeniä kutsutaan väliin virheellisesti trikloorietaaniksi. 1,1,1-trichloroethane-2D-skeletal.png|1,1,1-trikloorietaani 1,1,2-Trichloroethane.svg|1,1,2-trikloorietaani Trichloroethene- skeletal.png|Trikloorieteeni; huomaa kaksoissidos hiiliatomien välillä. Luokka: Alkaanit Luokka: Klooriyhdisteet Luokka: Organohalidit
Troy-yksiköt

Troy-yksiköt ovat vanhoja massan mittayksiköitä, jotka juontuvat 1400-luvun Englannista. Niitä käytetään nykyään vain jalometallien kaupassa. ==Historia== Troy-yksiköiden nimen arvellaan tulevan ranskalaisen Troyesin kaupungin nimestä, missä oli keskiajalla suuret markkinat. Ennen metrijärjestelmää Euroopassa oli käytössä useampia troy-yksikköjärjestelmiä, joiden arvot poikkesivat hieman toisistaan. Nykyiset troy-yksiköt pohjautuvat 1824 määriteltyihin Imperial unit-mittayksiköihin. Yhdysvaltain kongressi seurasi perässä ja teki troy-yksiköistä Yhdysvaltain rahapajan virallisen jalometallien painoyksikköjärjestelmän vuonna 1828. Britit luopuivat troy- naulan käytöstä jo 1800-luvulla, mutta se on edelleen (vaikkakin harvoin) käytössä Yhdysvalloissa. Suuret jalometallimäärät ilmaistaan perinteisesti satoina tai tuhansina troy-unsseina, tai kilogrammoina. ==Yksiköt== Troy- yksiköt Nimi Lyhenne Määritelmä SI-yksikköinä graani gr naulaa 64,79891 mg pennyweight dwt 24 graania 1,55517384 g troy-unssi ozt 20 pennyweight = 480 graania 31,1034768 g troy-naula lbt 12 troy-unssia = 5760 graania = lb 373,2417216 g Yksi troy-unssi on 1,097 tavallista unssia, ja tavalliseen naulaan menee noin 14,6 troy-unssia 16 tavallisen unssin sijaan. ==Lähteet== Luokka:Yksikköjärjestelmät
Kokonkylä

Kokonkylä on Kauhajoella, aivan keskustaajaman läheisyydessä, sijaitseva kylä. Kylällä on ollut asutusta 1800-luvulta alkaen. Kokonkylä on maatalousvaltaista aluetta, mutta kylällä on 1940- ja 50-luvuilla ollut myös teollisuutta, kuten tiilitehdas ja saha. Sotien jälkeen Kokonkylän alueelle asutettiin 20 karjalaisperhettä. Kokonkylän maisemaan kuuluvat maalaismaiseman lisäksi joet, sillä kylän alueella kulkee sekä Päntäneenjoki että Kainastonjoki. Kylällä on ollut oma koulu vuodesta 1914 alkaen. Tapahtumapaikkoina kylällä ovat Jokimaan tanssilava ja nuorisoseuran talo Louhela.Kokonkylä == Lähteet == Luokka:Kauhajoen kylät
Ruotsin ralli 1997

Ruotsin ralli 1997 (viralliselta nimeltään 46. International Swedish Rally) oli rallin maailmanmestaruussarjan kilpailu kaudella 1997. Kilpailu järjestettiin 7.-10\. helmikuuta 1997. Kilpailu oli kauden toinen ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Kenneth Eriksson Staffan Parmander Subaru Impreza WRC97 3:51.49 0.0 2\. Carlos Sainz Luis Moya Ford Escort WRC 3:52.05 +0.16 3\. Tommi Mäkinen Seppo Harjanne Mitsubishi Lancer Evo IV 3:52.15 +0.26 4\. Colin McRae Nicky Grist Subaru Impreza WRC97 3:52.20 +0.31 5\. Thomas Rådström Lars Bäckman Toyota Celica GT-Four (ST205) 3:54.47 +2.58 6\. Armin Schwarz Denis Giraudet Ford Escort WRC 3:55.45 +3.56 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1997 Luokka:Ruotsin ralli
Auzers

Auzers () on kunta Ranskan keskiosassa Cantalin departementissa Auvergne- Rhône-Alpesin alueella. Se sijaitsee noin 20 kilometriä Mauriacin kaupungista koilliseen. Auzers sijaitsee Ranskan keskiylängöllä. Kunnan nähtävyyksiä on sen linna Château d'Auzers. Linna on rakennettu vuosina 1364–1510, ja se on säilyttänyt ennallaan kaikki linnoitettujen talojen ominaisuudet. Se on ollut saman suvun asuttamana 650 vuotta. Linnaan ja muun muassa sen 1500-luvulta peräisin oleviin monivärisiin seinämaalauksiin on mahdollista päästä tutustumaan. Saint-Pierren kirkko on tyyliltään uusgoottilainen. Kirkossa on 1500-luvulta peräisin oleva monivärinen kivestä tehty pietà. ==Lähteet== ==Aiheesta muualla== Luokka:Cantalin kunnat
Harivansh Rai Bachchan

Harivansh Rai Bachchan (; os. Srivastava; 27. marraskuuta 1907 – 18. tammikuuta 2003) oli intialainen runoilija ja Nayi Kavita -kirjallisuuden liikkeen (romanttinen nousu) 1900-luvun alun hindinkielisen kirjallisuuden kirjoittaja. Hän oli myös hindinkielisen Kavi Sammelanin runoilija. Hänet tunnetaan parhaiten varhaisesta työstään Madhushala. Hän oli Amitabh Bachchanin isä ja Shweta Bachchanin ja Abhishek Bachchanin isoisä. Hänen vaimonsa Teji Bachchan oli kansalaisaktivisti. Vuonna 1976 hän sai Padma Bhushanin palveluksestaan ​​hindinkielisen kirjallisuuden hyväksi. == Lähteet == == Aiheesta muualla == Luokka:Intialaiset runoilijat Luokka:Intialaiset kirjailijat Luokka:Vuonna 1907 syntyneet Luokka:Vuonna 2003 kuolleet
Al-Hujurat

Al-Hujurat (, ) on Koraanin 49. suura ja luokitellaan medinalaiseksi. Suura sisältää 18 jaetta.Hämeen-Anttila 1997, s. 162Koraani, 1942; Koraani 1995 == Sisältö == Jakeet 1-7 antavat ohjeita profeetan puhuttelemisesta. Niitä selitetään tapahtumilla, jotka sattuivat "lähetystöjen vuonna" 630 Mekan valtauksen jälkeen.Jansen 2008, s. 421 Ibn Ishaq kertoo, että kun ensimmäinen lähetystö astui Medinassa moskeijaan, he huusivat profeetalle, joka oli sen takana sisähuoneissaan: "Tule luoksemme, Muhammad!" Tämä kovaääninen huuto ärsytti profeettaa.Ibn Ishaq 1955, s. 628 Tämän johdosta laskeutuivat alas seuraavat Koraanin jakeet: > 4\. Useimmat niistä, jotka kutsuvat sinua pois sisähuoneista, ovat totisesti > ymmärrystä vailla. 5\. Ja jos he odottaisivat kärsivällisesti siksi, kunnes > sinä tulet heidän luokseen, olisi se varmasti heille parempi; niin, Jumala > on anteeksiantavainen, armollinen.Koraani 1942 49:4-5 Jakeet 9-12 käsittelevät uskovien keskinäisiä riitoja. Jakeet 14–18 toteavat, että beduiinit ovat vielä kaukana oikeasta uskosta. == Lähteet == * * * * * === Viitteet === Luokka:Suurat
Saint-Vincent-de-Salers

Saint-Vincent-de-Salers () on kunta Ranskan keskiosassa Cantalin departementissa Auvergne-Rhône-Alpesin alueella. Se sijaitsee Marsjoen varrella, noin 17 kilometriä Mauriacin kaupungista itään. Saint-Vincent-de- Salersin kylässä on säilynyt erittäin vanhoja taloja. Saint-Vincentin kirkko on peräisin 1100-luvulta, ja sitä on kunnostettu useaan otteeseen. Kirkon lähellä oleva linna Château de la Borie on rakennettu 1400-luvulla. Linna on yksityisomistuksessa. ==Lähteet== ==Aiheesta muualla== Luokka:Cantalin kunnat
Safari-ralli 1997

Safari-ralli 1997 (viralliselta nimeltään 45. Safari Rally Kenya) oli rallin maailmanmestaruussarjan kilpailu kaudella 1997. Kilpailu järjestettiin 28. helmikuuta-3\. maaliskuuta 1997. Kilpailu oli kauden kolmas ja erikoiskokeiden yhteispituus oli . Kilpailun keskuspaikka oli Nairobissa. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Colin McRae Nicky Grist Subaru Impreza WRC97 11:29.00 0.0 2\. Richard Burns Robert Reid Mitsubishi Carisma GT 11:36.04 +7.04 3\. Ian Duncan David Williamson Toyota Celica GT-Four (ST205) 11:40.18 +11.18 4\. Armin Schwarz Denis Giraudet Ford Escort WRC 13:07.23 +1:38.23 5\. Jonathan Toroitich Ibrahim Choge Toyota Celica Turbo 4WD (ST185) 13:51.32 +2:22.32 6\. Frédéric Dor Kevin Gormley Subaru Impreza 555 15:13.52 +3:44.52 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1997 Luokka:Safari-ralli
Klingonin kielen instituutti

Klingonin kielen instituutti (, klingoniksi tlhIngan Hol yejHaD) on yhdysvaltalainen, Pennsylvaniaan rekisteröity yhdistys. Yhdistyksen on perustanut klingonin kielen ekspertti Lawrence Schoen vuonna 1992. Alkujaan instituutin pääsääntöinen vaikutuskanava oli neljä kertaa vuodessa ilmestyvä HolQeD-lehti, jossa julkaistii myös tieteellisiä artikkeleita, jotka keskittyivät klingoniin. Yhdistys on luonteeltaan voittoa tavoittelematon, ja sen tarkoituksena on edistää klingonin kielen käyttöä sekä kulttuurivaihtoa klingonin ja muiden kielten välillä. Lisäksi yhdistyksen kautta on mahdollisuus opiskella kieltä, saada kielitaitotodistuksia ja käännättää tunnettuja teoksia klingoniksi. == Lähteet == Luokka:Klingonin kieli Luokka:Kielitieteelliset tutkimuslaitokset
Safari-ralli 1996

Safari-ralli 1996 (viralliselta nimeltään 44. Safari Rally Kenya) oli rallin maailmanmestaruussarjan kilpailu kaudella 1996. Kilpailu järjestettiin 5.-7\. huhtikuuta 1996. Kilpailu oli kauden toinen ja erikoiskokeiden yhteispituus oli (suunniteltu pituus oli ). Kilpailun keskuspaikka oli Nairobissa. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Tommi Mäkinen Seppo Harjanne Mitsubishi Lancer Evo III 12:41.24 0.0 2\. Kenneth Eriksson Staffan Parmander Subaru Impreza 555 12:55.40 +14.16 3\. Ian Duncan David Williamson Toyota Celica GT-Four (ST205) 13:23.24 +44.00 4\. Colin McRae Derek Ringer Subaru Impreza 555 13:48.28 +1:07.04 5\. Piero Liatti Mario Ferfoglia Subaru Impreza 555 14:06.54 +1:25.30 6\. Kenjiro Shinozuka Pentti Kuukkala Mitsubishi Lancer Evo III 14:44.39 +2:03.15 7\. Stig Blomqvist Benny Melander Ford Escort RS Cosworth 15:09.27 +2:28.15 8\. Hideaki Miyoshi Tinu Khan Subaru Impreza 15:50.20 +3:09.08 9\. Patrick Njiru Rick Mathews Subaru Impreza 15:58.44 +3:17.32 10\. Jonathan Toroitich Ibrahim Choge Toyota Celica Turbo 4WD (ST185) 17:08.41 +4:27.29 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM- rallikausi 1996 Luokka:Safari-ralli
Farmaseuttinen biologia

Farmaseuttinen biologia on farmaseuttinen soveltava oppiala, joka etsii ja tutkii luonnosta saatavia lääkeaineita ja kehittää niille tutkimus- ja analyysimenetelmiä. Farmaseuttisessa biologiassa yhdistyvät kemian, kasvitieteen, mikrobiologian, biokemian ja geenitekniikan tuntemus. == Lähteet == luokka:farmasian oppialat luokka:biologia
Haude (lääketiede)

Haude () on kylmällä tai lämpimällä vedellä tai lääkeaineilla imeytetty kangastaitos, joka asetetaan kipeän kehonosan pinnalle, ja voidaan peittää esimerkiksi muovikelmulla tai vahakankaalla. Tällaisella paikallishoidolla pyritään lievittämään kipua, vähentämään turvotusta tai jouduttamaan märkimistä. Kostutetun liinan sijaan hauteena voidaan käyttää myös jääpussia, kuumavesipulloa, savea tai muuta vasaavaa välinettä. Lämmin haude lisää ja kylmä haude vähentää haudotun alueen verenkiertoa. Lämpövaikutuksen ohella haudetta on käytetty joidenkin lääkeaineiden ja linimenttien tehokkaampaan imeyttämiseen. Ennen käytettiin yrtti- ja lehtihauteita sekä haudottiin ihoa kankaaseen imeytetyllä laimentamattomalla spriillä, joka kuitenkin vahingoitti ihoa. Nyrjähdysten hoitoon käytetty kylmä haude tyrehdyttää ihonalaista verenvuotoa ja myöhemmin käytetty kuuma haude saattaa nopeuttaa ihonalaisen verikertymän katoamista. Kylmähoidon käyttö nyrjähdysten ensiapuun ja itsehoitoon oli aiemmin suositeltu menetelmä, vaikka sen tehosta ei olekaan vakuuttavaa tutkimusnäyttöä. Viilennyshoito saattaa alkuvaiheessa kuitenkin lievittää kipua. ==Lähteet== Luokka:Lääketieteelliset hoidot
Haude (kemia)

Haude on kotitaloudessa, laboratoriossa tai teollisuudessa käytetty menettelytapa, jossa kuumennettava astia tai muu esine upotetaan lämpöä johtavaa ainetta sisältävään astiaan, jota kuumennetaan jollakin lämmönlähteellä. Haudetta käyttämällä saadaan aikaan tasainen ja tehokas kuumennus tietyssä lämpötilassa. Nestehauteissa lämmön lähteestä tulevaa energiaa välittävänä aineena on jokin neste. Tällöin ei voida saavuttaa nesteen kiehumispistettä korkeampaa lämpötilaa ilman erityisiä toimia. Vesihauteessa välittävänä aineena käytetyn veden kiehumispiste on noin 100 °C, mutta käyttämällä veteen helposti liukenevien alkali- ja maa-alkalisuolojen vesiliuoksia, voidaan saavuttaa korkeampia lämpötiloja, kuten esimerkiksi kalsiumkloridin avulla 179 °C. Käyttämällä nestehauteessa parafiiniöljyä saavutetaan yli 300 °C lämpötiloja; tällöin käytetään nimitystä öljyhaude. Nesteenä voidaan käyttää myös muitakin aineita, kuten glyserolia tai silikoniöljyjä. Jos välittävänä aineena on kiehuvasta vedestä kehittyvä höyry, käytetään nimitystä höyryhaude, ja jos hyödynnetään ilmaa, on kyseessä ilmahaude. Haudeaineena voi myös olla jokin matalassa lämpötilassa sulava metalliseos (metallihaude), grafiitti (grafiittihaude), hieta (hietahaude) tai hiekka (hiekkahaude). Hauteessa käytetyn haudenesteen höyryt voidaan ohjata jäähdyttimeen ja palauttaa sitten nesteenä takaisin. Vesihauteessa käytetään sen sijaan menettelyä, jossa höyrystyvä vesi korvataan automaattisella lisäveden syötöllä. Halutun lämpötilan saavuttamiseksi tarkasti voidaan höyryhauteessa käyttää tietyssä lämpötilassa kiehuvaa nestettä. Eräs mahdollisuus on termostaatin ohjaaman sähköhauteen käyttö. Sähköhaude on laboratorioissa ja teollisuudessa kuumennukseen käytettävä, sähköllä lämpiävä laite, jolla saadaan aikaan tasainen ja halutun suuruinen kuumuus. Lämmönsäätimellä ja termostaatilla varustetun laitteen lämmittäminen tapahtuu sähkövastuksilla. Sähköhaude soveltuu nesteiden ja kiinteiden aineiden kuumentamiseen, kun tarvittava lämpötila ei ole kovin korkea, tavallisesti 0–450 °C, ja kun kuumennettava aine syttyy herkästi avotulella lämmitettäessä. ==Katso myös== *Hauduttaminen *Haudutuspata ==Lähteet== Luokka:Laboratoriotarvikkeet
Al-Qamar

Al-Qamar (, ) on Koraanin 54. suura ja luokitellaan mekkalaiseksi, jae 45 kuitenkin medinalaiseksi. Suura sisältää 55 jaetta.Hämeen-Anttila 1997, s. 170Koraani, 1942; Koraani 1995 == Sisältö == === Kuun jakautuminen === Suura alkaa seuraavasti: # Hetki on tullut lähelle, ja kuu on jakaantunut. # Jos he näkevät tunnusmerkin, he kääntyvät pois sanoen "tarkkaa taikuutta".Koraani 1995, s. 402 Nämä jakeet ovat saaneet aikaan tarinan, jonka mukaan Muhammed halkaisi kuun kahtia. Muhammedin elämäkerran kirjoittaneet Ibn Ishaq (700-luvulla) ja Ibn Hisham (800-luvulla) eivät mainitse tapausta, mutta se esiintyy 800-luvulla tallennetuissa haditheissa. Peruskoulun islaminuskon oppikirja antaa tapauksesta islamin tafsir -perinteeseen eli Koraanin selitykseen perustuvan kuvauksen. Kirja kertoo: > "Allah antoi myös ihmeen, jossa hän jakoi kuun kahtia. Tämä tapahtui ennen > hijraa. Silloin mekkalaiset olivat pyytäneet ihmettä Profeetalta. He > lupasivat kääntyä islamin uskoon ihmeen nähtyään. Profeetta osoitti kohti > kuuta ja Allah halkaisi kuun kahtia: toinen puoli kuusta oli al Safa –vuoren > yllä ja toinen vastapäisen Qayqaan vuoren yllä."Aboulfaouz ym., 2012, s. 81 === Muuta === Suura sisältää myös kertomukset Nooasta ja Lootista. == Lähteet == * * * * === Viitteet === Luokka:Suurat
Haude

Haude voi viitata johonkin seuraavista: * Haude, kotitaloudessa, laboratoriossa tai teollisuudessa käytetty menettelytapa, jossa kuumennettava astia upotetaan lämpöä johtavaa ainetta sisältävään astiaan. * Haude, iholle asetettu liina, jolla haudotaan kipeää kohtaa. * Haude, kasvirohdoksia hauduttamalla valmistettu lääkekeitos.
Korderoi

Korderoi eli corderoy (, ) on pitkittäisvakoinen, aukileikkaamaton puuvillasta kudottu samettikangas. Sitä on aiemmin käytetty naisten ja lasten pukujen kankaana sekä myös huonekalukankaana. Korderoiksi on ennen kutsuttu myös raitaisia tai ruudullisia veran kaltaisia kankaita, joiden materiaalina oli puuvilla tai villa. 1900-luvulla tämän vakosamettikankaan raaka-aineena käytettiin puuvillaa, raionia tai tekokuitua, kuten nailonia, perlonia tai teryleeniä. Kankaan käyttökohteita olivat työ- ja ulkoilupuvut sekä verhoilukankaat. ==Lähteet== Luokka:Kangaslajit
Ruotsin ralli 1996

Ruotsin ralli 1996 (viralliselta nimeltään 45. International Swedish Rally) oli rallin maailmanmestaruussarjan kilpailu kaudella 1996. Kilpailu järjestettiin 9.-11\. helmikuuta 1996. Kilpailu oli kauden ensimmäinen ja erikoiskokeiden yhteispituus oli . Kilpailun keskuspaikka oli Karlstadissa. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Tommi Mäkinen Seppo Harjanne Mitsubishi Lancer Evo III 4:37.10 0.0 2\. Carlos Sainz Luis Moya Ford Escort RS Cosworth 4:37.33 +0.23 3\. Colin McRae Derek Ringer Subaru Impreza 555 4:38.15 +1.05 4\. Juha Kankkunen Nicky Grist Toyota Celica GT-Four (ST205) 4:38.38 +1.28 5\. Kenneth Eriksson Staffan Parmander Subaru Impreza 555 4:39.36 +2.26 6\. Thomas Rådström Lars Bäckman Toyota Celica GT-Four (ST205) 4:40.00 +2.50 7\. Marcus Grönholm Timo Rautiainen Toyota Celica Turbo 4WD (ST185) 4:41.58 +4.48 8\. Stig Blomqvist Benny Melander Ford Escort RS Cosworth 4:42.56 +5.46 9\. Tomas Jansson Ingemar Algerstedt Toyota Celica GT-Four (ST205) 4:43.54 +6.44 10\. Didier Auriol Bernard Occelli Subaru Impreza 555 4:43.56 +6.46 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1996 Luokka:Ruotsin ralli
Kira Jarmyš

Kira Jarmyš (; s. 1989) on venäläinen kirjailija ja oppositiotoimija.Kira Yarmysh Grove Atlantic, viitattu 18.8.2024 Hän lähti Venäjältä elokuussa 2021 ja asettui muualle Eurooppaan.Luke Harding, ‘Justice is on our side, and Putin is old’: Navalny’s press secretary Kira Yarmysh The Guardian 6.5.2023, viitattu 18.8.2024 Jarmyš varttui Donin Rostovissa ja valmistui Moskovan valtiollisesta kansainvälisten suhteiden instituutista, jossa oli opiskellut journalismia. Hän ryhtyi Aleksei Navalnyin lehdistösihteeriksi vuonna 2014. Jarmyš oli viiden päivän ajan vangittuna tammikuussa 2018 uudelleentwiitattuaan linkin Navalnyin Youtube-kanavalle. Toukokuussa 2018 hänet vangittiin uudelleen, koska hän oli kutsunut ihmisiä hallinnon vastaiseen mielenosoitukseen Moskovassa. Hänet tuomittiin 25 päivän vankeusrangaistukseen hallinnollisista rikkomuksista. Jarmyš julkaisi ensimmäisen romaaninsa Moskovassa vuonna 2020 ollessaan kotiarestissa. Venäjällä julkistustilaisuus oli määrä pitää kirjamessuilla, joiden järjestäjät kuitenkin ensin siirsivät ja sitten peruivat tapahtuman väittäen kirjaa homopropagandaksi. Romaanin aihe oli vankeus. Teos julkaistiin myös englanniksi käännettynä nimellä The Incredible Events in Women’s Cell Number 3. Jarmyš lähti maanpakoon elokuussa 2021 ja jatkoi kirjeenvaihtoa Navalnyin kanssa tämän tultua vangituksi. Venäjän hallinto on julistanut Jarmyšin ulkomaiden agentiksi. == Kirja == * Jarmyš, Kira: Naisten selli nro 3. (Alkuteos Neverojatnyje proisšestvija v ženskoi kamere No 3, suomentanut Arja Pikkupeura) Helsinki: Aula & Co, 2022. ISBN 978-952-364-289-8 == Lähteet == == Aiheesta muualla == * Venäjällä putkassa voi tavata Instagram-mallin tai professorin — Navalnyin avustaja Kira Jarmyš on kokenut, mitä hallinnon vastustamisesta seuraa Ylen artikkeli 30.10.2022 Luokka:Venäläiset kirjailijat Luokka:Venäläiset toisinajattelijat Luokka:Vuonna 1989 syntyneet Luokka:Elävät henkilöt